Paġna Ir-rati modifikati huma indikati b'tipa grassa. Din in-notifika tikkonċerna l-impriżi li ġejjin: I Squared Capital Advisors (US) LLC ("ISQ", l-Istati Uniti), Domidep SAS u s-sussidjarji tagħha ("Domidep", Franza). ISQ takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Domidep kollha kemm hi. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Lone Star (tal-Istati Uniti tal-Amerika), li taġixxi permezz ta' Stark Group Holding Germany GmbH ("Stark", tal-Ġermanja); u Lone Star, permezz tas-sussidjarja tagħha Stark, takkwista l-kontroll, fis-sens tal-Artikolu 3(1)(b) tar-Regolament dwar l-Għaqdiet, ta' SGBDD kollha kemm hi. Il-konċentrazzjoni hija mwettqa permezz ta' xiri ta' ishma. In-notifika kienet iddikjarata li mhux kompluta fis-27 ta' Ġunju 2019. Wara li kienet ippreżentata informazzjoni addizzjonali, in-notifika saret kompluta fis-sens tal-Artikolu 10(1) tar-Regolament dwar l-Għaqdiet fil-31 ta' Lulju 2019. Lone Star hija ditta ta' ekwità privata li tinvesti mad-dinja kollha fil-proprjetà privata, l-ekwità, il-kreditu u assi finanzjarji oħra, u li tikkontrolla lil Stark, kumpanija attiva fid-distribuzzjoni ta' materjal għall-bini kif ukoll lil Xella (il-Ġermanja), manifattur ta' ċerti materjali għall-bini; SGBDD hija kummerċjant tal-materjali tal-bini li tħaddem network ta' ħwienet fiżiċi fil-Ġermanja u tbigħ l-aktar prodotti ta' terzi persuni lill-kumpaniji tal-kostruzzjoni u, sa ċertu punt limitat, lill-konsumaturi privati u tad-DIY. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Diamond Transmission Corporation Limited ("DTC", ir-Renju Unit), ikkontrollata minn Mitsubishi Corporation ("MC", il-Ġappun), InfraRed Capital Partners Limited ("IRCP", ir-Renju Unit), ikkontrollata minn InfraRed Capital Partners (Management) LLP (ir-Renju Unit), Diamond Transmission Partners Galloper (Holding) Limited ("il-Kumpanija fil-Mira", ir-Renju Unit), bħalissa kkontrollata biss minn DTC. DTC u IRCP jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt tal-Kumpanija fil-Mira kollha kemm hi. Il-konċentrazzjoni hija mwettqa permezz ta' xiri ta' ishma. DTC hija kumpanija azzjonarja li tintegra l-attivitajiet ta' investiment ta' MC fis-settur tat-trażmissjoni tal-elettriċità, il-Kumpanija fil-Mira hija l-kumpanija azzjonarja tas-sussidjarja proprjetà kollha kemm hi tagħha, id-Diamond Transmission Partners Galloper Limited li hija s-Sid tat-Trażmissjoni Offshore għall-park eoliku ta' Galloper li jinsab fl-ibħra tar-Renju Unit lil hinn mill-kosta ta' Suffolk fil-Baħar tat-Tramuntana. Hija attiva fit-trażmissjoni tal-elettriċità minn dan il-park eoliku għas-Sistema Nazzjonali tat-Trażmissjoni tal-Elettriċità fuq l-art tar-Renju Unit. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Klassi 1.5. Żjut u xaħmijiet (butir, marġerina, żejt, eċċ.) Kulur: bejn aħdar jgħajjat u aħdar safrani, skont iż-żmien tal-ħsad (minn 2/4 sa 3/4 fuq l-iskala BTB). Togħma: iż-żjut protetti huma żjut b'togħma medju ta' frott, li fihom wieħed jista' japprezza sfumaturi tal-lewż u tal-ħaxix aħdar, b'bilanċ fit-togħma bejn xi ftit morra u xi ftit pikkanti. Riħa: riħa dominanti bejn tal-frott u tal-ħaxix aħdar. Parametri fiżiko-kimiċi u organolettiċi taż-żejt: Aċidità: massimu ta' 0,8 %. Assorbiment bl-ultravjola (K270): massimu ta' 0,15 Ndewwa: massimu ta' 0,2 % Polifenoli (aċidu kafeiku): minimu ta' 100 ppm u medja ta' 350 ppm. Medjan tal-kontenut ta' frott (Mf): 3 jew iktar Medjan tal-qawwa tat-togħma: 1 sa 3 Medjan tal-kontenut morr: 1 sa 3 Il-produzzjoni taż-żebbuġ u l-elaborazzjoni tal-prodott isiru fiż-żona ġeografika ddefinita fil-punt 4. Dan ifisser li l-kompiti taż-żbir u l-ġbir taż-żebbuġ, tat-tindif u l-ħasil taż-żebbuġ, it-tħin, it-taħlit, is-separazzjoni tal-fażijiet u d-dikantazzjoni taż-żejt iridu jsiru kollha fiż-żona ġeografika ddefinita. Ir-reċipjenti kollha taż-żejt taż-żebbuġa extraverġni bid-Denominazzjoni tal-Oriġini Protetta "Aceite de Lucena" jridu jġorru kontratikketta ta' identifikazzjoni, maħruġa mill-Korp Regolatorju, li fuqha jrid jidher il-kliem "Aceite de Lucena", il-logo, u numru korrelattiv u uniku għal kull reċipjent. Iż-żona ġeografika ddefinita tinsab fin-nofsinhar tal-provinċja ta' Córdoba (Spanja), u tinkludi l-muniċipalitajiet ta' Aguilar de la Frontera, Benamejí, Encinas Reales, Iznajar, Lucena, Montilla, Moriles, Monturque u Rute, kif ukoll il-parti tal-Lvant tal-fruntiera muniċipali ta' Puente Gentil, li tinsab max-xatt tal-Lvant tax-xmara Genil. Il-ħamrija tal-ġir taż-żona għandha livelli għoljin ta' karbonat. Hija meqjusa bħala ħamrija fqira, bi tkabbir vertikali skars u b'defiċit moderat ta' materja organika. Hija ħamrija b'livelli għoljin ta' kalċju, u għalhekk għandha livelli għoljin ta' pH, bejn 6 u 8. L-altitudni medja fuq il-livell tal-baħar tvarja bejn il-171 m fi Puente Genil u t-800 m f'Iznájar. L-ogħla punti tar-reġjun jinsabu fis-sistema ta' muntanji Subbética, fejn jilħqu livelli 'l fuq minn 1 200 m. Iż-żona għandha klima Mediterranja, bi xtiewi moderati u kesħin, u bi sjuf sħan u nixfin. B'differenza mill-bqija tal-provinċja, fiż-żona ġeografika ddefinita tad-DOP "Aceite de Lucena", bilkemm jiġu osservati karatteristiċi ta' klima aktar kontinentali. Id-densità tat-tħawwil normali taż-żebbuġ fl-agrikultura taż-żona ġeografika ddefinita, kif ukoll il-"gwarniċ" jew "ċint" użati fiha, tippermetti tidwil perfett mas-superfiċje produttiva kollha tas-siġra. Dan il-proċess jiġi megħjun b'mod sinifikanti mill-metodi ta' żbir użati fit-tħawwil, fit-tkabbir u fil-manteniment u t-tindif tas-siġar taż-żebbuġ. Il-ħsad fiż-żona ġeografika jsir abbażi ta' analiżijiet tal-maturità u tar-rendiment taż-żejt. Dan jiffaċilita l-produzzjoni ta' żjut inqas qawwija bis-saħħa tal-bidliet fil-livelli ta' polifenoli filwaqt li jevita t-tnaqqis naturali tal-frott. Is-sistema ta' ħsad, ta' ġarr sal-mitħna taż-żejt, u ta' tħin taż-żebbuġ, tippermetti li dawn il-proċessi jsiru f'ħin medju ta' 24 siegħa, u ħin massimu ta' 72 siegħa. Aċidità: massimu ta' 0,8 %. Assorbiment bl-ultravjola (K270): massimu ta' 0,15 Ndewwa: massimu ta' 0,2 %. Polifenoli (aċidu kafeiku): minimu ta' 100 ppm, medja ta' 350 ppm. Medjan tal-kontenut ta' frott (Mf): 3 jew iktar Medjan tal-qawwa tat-togħma: bejn 1 u 3 Medjan tal-kontenut morr: bejn 1 u 3 Togħma qawwija u morra apprezzabbli iżda ħafifa, u mtaffija sew. Aċidità baxxa taż-żejt, qatt iktar minn 0,8 % fil-volum, u normalment bejn 0,1 % u 0,3 %. Fl-evalwazzjoni organolettika tinħass il-preżenza ta' aroma ta' frott aħdar u ta' ħaxix maqtugħ frisk. Iż-żjut ikollhom lewn aħdar predominanti. L-ambjent tipiku taż-żona tal-produzzjoni tad-DOP "Aceite de Lucena", b'mod partikolari l-altitudni medja, il-ħamrija tal-ġir b'livelli għoljin ta' komposti ta' karbonat u l-klima Mediterranja, jipproduċi żjut li fihom ħafna polifenoli. B'riżultat ta' dan, dawn iż-żjut jippreżentaw karatteristiċi sensorjali differenti, b'mod partikolari l-preżenza distinta iżda mhux qawwija ta' togħma qawwija u morra. Il-qawwa fit-togħma ġejja mill-preżenza ta' fenol fiż-żjut. Il-fenol jidher meta l-kontenut ta' polifenoli jkun għoli, u dejjem jekk ma jitħassarx b'temperaturi għoljin jew bl-eċċess tal-ilma fil-produzzjoni. B'mod simili, l-imrar jiġi minħabba l-preżenza tal-aglikona, li jseħħ meta l-polifenoli jiddegradaw. Għalhekk, livelli ogħla ta' polifenoli jgħinu sabiex tifforma l-aglikona. Il-varjetajiet taż-żebbuġ fid-DOP "Aceite de Lucena", imkabbar fiż-żona tal-produzzjoni, fihom karatteristika differenzjali f'dak li jirrigwarda l-polifenoli totali. Bis-saħħa ta' din il-karatteristika, jinkisbu żjut ħfief, b'bilanċ bejn it-togħmiet morri u dawk pikkanti. Il-prattiki agrikoli fir-reġjun ta' Lucena – b'mod speċjali l-ħsad bikri, it-trattament f'temperaturi baxxi, u r-rapidità tal-ipproċessar wara l-ħsad – jolqot direttament l-aċidità u l-karatteristiċi sensorjali taż-żjut tiegħu (il-karatteristiċi organolettiċi). B'hekk iż-żjut li jinkisbu ġeneralment ikunu ftit li xejn aċidi. Il-ħsad bikri jwassal għall-preżenza ta' aldeide trans 2 hexenal, sustanza li tagħti aroma ta' ħaxix aħdar, dejjem jekk isir ipproċessar bil-galbu, jiġifieri fejn it-temperatura ma titlax u ma jintużax wisq ilma. Barra minn hekk, dan iwassal biex iż-żjut ikollhom predominanza ta' lewn aħdar, u li jinbidel iktar lejn lewn dehbien, kważi aħdar fl-isfar, hekk kif iż-żebbuġ jinħasad f'perjodi iktar tard tul l-istaġun. L-estrazzjoni f'temperatura baxxa, il-perċentwali baxxi ta' ilma użat fl-ipproċessar, u l-konservazzjoni taż-żjut f'reċipjenti xierqa u għalkollox inerti, jippermettu li l-karatteristiċi organolettiċi tal-prodott jiġu kkurati u jinżammu. (it-tieni subparagrafu tal-Artikolu 6(1), ta' dan ir-Regolament)
Extracted from C_266_2019.html